Noordwes: 721 inhegtenisnemings binne 7 daeArgieffoto Altesaam 721 mense is die afgelope sewe dae in Noordwes in hegtenis geneem, het die polisie gesê. “Twaalf mense is vir moord in hegtenis geneem, 22 vir verkragting en 119 vir aanranding,” het kol. Sabata Mokwabone, woordvoerder van die polisie, gesê. Ander aanklagte sluit huis- en sakeroof, diefstal, dronkbestuur en misdrywe wat met dwelms verband hou, in. “Altesaam 43 mense wat nie die behoorlike dokumentasie gehad het nie, is ook in hegtenis geneem,” het Mokgwabone bygevoeg. “Die polisie het ook beslag gelê op onwettige sigarette, ŉ aantal dwelmmiddels, 19 vuurwapens en verskeie elektriese toestelle.” Verskeie persone het reeds in verskillende howe verskyn, en die res sal na verwagting Maandag in die hof verskyn. -SAPA